OzLabs/hebrew-wiki-articles huggingface dataset:
דייצ'י קמאדה

דייצ'י קמאדה (ביפנית: 鎌田 大地; נולד ב-5 באוגוסט 1996 באהימה שביפן) הוא כדורגלן יפני המשחק בעמדת הקשר ההתקפי בקריסטל פאלאס ובנבחרת יפן

== קריירת מועדונים ==
קמאדה החל את הקריירה המקצוענית שלו בסגאן טוסו מליגת העל היפנית. הוא ערך 65 הופעות ליגה במדי המועדון, בהן הבקיע 13 שערים.

ב-29 ביוני 2017 חתם קמאדה על חוזה לארבע עונות באיינטרכט פרנקפורט מהבונדסליגה. ב-20 באוגוסט ערך קמאדה את הופעת הבכורה שלו בליגה, בתיקו 0-0 נגד פרייבורג במסגרת המחזור הראשון לעונת 2017/2018. בסך הכל ערך שלוש הופעות ליגה בעונה זו.

ב-31 באוגוסט 2018 הושאל קמאדה למשך עונה אחת לסנט טרוידן מליגת העל הבלגית. ב-16 בספטמבר הוא ערך את הופעת הבכורה שלו במועדון, בניצחון 1–2 על גנט במסגרת המחזור השביעי לעונת . במשחק זה הבקיע את שער הבכורה שלו במועדון. בסך הכל ערך קמאדה 34 הופעות ליגה במהלך תקופת ההשאלה, בהן הבקיע 15 שערים.

בתום תקופת ההשאלה חזר קמאדה לאיינטרכט פרנקפורט, והפך לשחקן הרכב קבוע. בשלוש העונות הראשונות לאחר חזרתו ערך 95 הופעות בבונדסליגה, בהן הבקיע 11 שערים. בעונת 2021/2022 זכה עם איינטרכט פרנקפורט בליגה האירופית.

ב-4 באוגוסט 2023 חתם לשנתיים בלאציו.

== קריירה בינלאומית ==
ב-22 במרץ 2019 ערך קמאדה את הופעת הבכורה שלו בנבחרת יפן, בהפסד 0–1 לנבחרת קולומביה במשחק ידידות. ב-10 באוקטובר הבקיע את שער הבכורה שלו בנבחרת, בניצחון 0–6 על נבחרת מונגוליה במסגרת מוקדמות מונדיאל 2022.

נכלל בסגל נבחרת יפן לטורניר מונדיאל 2022.

== תארים ==
;איינטרכט פרנקפורט
* הגביע הגרמני (1): 2017/2018
* הליגה האירופית (1): 2021/2022

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:קשרי כדורגל יפנים
קטגוריה:כדורגלני סגאן טוסו
קטגוריה:כדורגלני איינטרכט פרנקפורט
קטגוריה:כדורגלני סנט טרוידן
קטגוריה:כדורגלני לאציו
קטגוריה:כדורגלני נבחרת יפן
קטגוריה:כדורגלני מונדיאל 2022
קטגוריה:ספורטאים זרים באיטליה
קטגוריה:יפנים שנולדו ב-1996
רוברט פולטון (מושל איווה)

רוברט דייוויד פולטון (באנגלית: Robert David Fulton; ) היה פוליטיקאי אמריקאי מאיווה, איש המפלגה הדמוקרטית, שכיהן כמושל איווה ה-37 במהלך 16 הימים הראשונים של שנת 1969. מ-1965 ועד אז הוא כיהן כסגן מושל המדינה.
==ביוגרפיה==
רוברט פולטון נולד בווטרלו, איווה.<ref></ref> כאיש המפלגה הדמוקרטית הוא כיהן כחבר בית הנבחרים של איווה בשנים 1958–1960, ובשנים 1962–1964 כחבר הסנאט המדינתי. לאחר מכן הוא היה שותפו למרוץ של מושל איווה הרולד יוז, ועם בחירתו של יוז לכהונה שנייה ב-1964, הוא נבחר כסגן מושל איווה. בתפקיד זה הוא כיהן בשנים 1965–1969. לאחר מכן הוא כיהן לתקופה קצרה ב-16 הימים הראשונים של 1969 כמושל איווה, לאחר בחירתו של יוז לסנאט של ארצות הברית והצורך שלו להתפטר ממשרת המושל עקב כך. פולטון היה מושל איווה הדמוקרטי האחרון שכיהן עד לבחירתו של טום וילסאק ב-1999.

ב-16 בינואר 1969 הושבע המושל הנבחר רוברט ריי. ריי ניצח בבחירות שהתקיימו בנובמבר 1968, אך על פי חוקת איווה, הוא לא יכול היה להיכנס לתפקידו כמושל אלא רק באותו יום. ב-1970 התמודד פולטון בבחירות למשרת המושל, אך הובס על ידי ריי. לאחר סיום כהונתו כמושל, שימש פולטון כחבר הוועדה הדמוקרטית הלאומית והיה נציג לוועידה הארצית של המפלגה ב-1972.

רוברט פולטון נפטר במיניאפוליס ב-21 בפברואר 2024, בגיל 94. הוא נטמן בבית הקברות גרדן אוף ממוריז שבווטרלו, איווה.

==קישורים חיצוניים==

* 

==הערות שוליים==

קטגוריה:אמריקאים שנפטרו ב-2024
קטגוריה:מושלי איווה
קטגוריה:מושלי מדינות ארצות הברית מהמפלגה הדמוקרטית
קטגוריה:סגני מושלי איווה
קטגוריה:חברי האספה הכללית של איווה
קטגוריה:בוגרי אוניברסיטת איווה
קטגוריה:בוגרי אוניברסיטת המדינה של איווה
קטגוריה:אמריקאים שנולדו ב-1929
Tech12

tech12 הוא אתר חדשות ישראלי המסקר את תחום ההיי-טק בישראל ובעולם ומופעל על ידי קבוצת קשת. האתר החל לפעול בינואר 2022. העורכת הראשית של האתר היא אילאיל בן צור.

== היסטוריה ==
בחודשי אוגוסט וספטמבר 2021, פורסם כי בקשת מפתחים אתר אינטרנט מקצועי המיועד עבור תעשיית ההייטק, אשר יישב וימותג בנפרד מ-mako, ויעסוק רק בחדשות מתחום זה.

ב-9 בינואר 2022, החל האתר לפעול.<ref></ref><ref></ref><ref></ref>

== תכונות וייעוד ==
tech12 הוקם במטרה לסקר לעומק את צמיחתה של תעשיית ההייטק הישראלית, וכן את השפעתה על הכלכלה המקומית והגלובלית.

תחומי הסיקור של tech12 כוללים חברות הייטק ישראליות – סטארטאפים וארגונים ותיקים; שוק ההון; קרנות הון סיכון; חידושים טכנולוגיים; וכן שוק העבודה והתמורות החלות בו. התכנים העיתונאיים העולים באתר מתמקדים בפן הטכנולוגי של עולם ההייטק הישראלי ובנקודות ההשקה שלו בזירות הגלובליות.

מלבד כתבות, כולל tech12 פרשנויות, טורי דעה ופודקאסטים. מאפיין נוסף של האתר הוא צ'אט הכתבים Tech Bites, שפועל בדומה לצ'אט כתבי החדשות וצ'אט הספורט המוטמעים באתר N12, גם הוא מבית קבוצת קשת.

בנוסף לאתר האינטרנט, האתר מפעיל ערוצים בלינקדאין, טוויטר, פייסבוק, אינסטגרם וטלגרם וכן מפרסם ניוזלטר.

== קישורים חיצוניים ==
* 

== הערות שוליים ==

קטגוריה:קשת (זכיינית שידור)
קטגוריה:אתרי אינטרנט ישראליים
קטגוריה:היי-טק
הר ברוק (אנטארקטיקה)

הר ברוק (באנגלית: Mount Brooke) הוא הר מבודד בארץ אואטס שבאנטארקטיקה.

הר ברוק ממוקם 31 קילומטרים צפונית-מערבית מהר גראן.

ההר מתנשא מעל ראשיהם (מוצאם) של קרחון מקאיי ושל קרחון מוסון, והשטח שסביבם.

== היסטוריה ==
=== מקור השם ===

הקרחון נקרא על שם לוטננט קומנדר פ. ר. ברוק (F.R. Brooke), מהצי המלכותי, שפיקד על משלחת הסקר הניו זילנדית הצפונית (New Zealand Northern Survey Party), אשר חקרה את אנטארקטיקה בשנת 1957, מטעם המשלחת הטראנס-אנטארקטית של חבר העמים הבריטי.

== קישורים חיצוניים ==
* [https://web.archive.org/web/20210602220835/https://geonames.usgs.gov/apex/f?p=gnispq:5:::NO::P5_ANTAR_ID:1984 הר ברוק] באתר הסקר הגאולוגי של ארצות הברית

== הערות שוליים ==

קטגוריה:ערכים שבהם תבנית בריטניקה אינה מתאימה
ברוק
מרקוס הולמגרן פדרסן

מרקוס הולמגרן פדרסן (בנורווגית: Marcus Holmgren Pedersen; נולד ב-16 ביולי 2000 בהמרפסט שבנורווגיה) הוא כדורגלן נורווגי המשחק בעמדת המגן הימני בקבוצת ססואולו ובנבחרת נורווגיה.

== קריירת מועדונים ==
פדרסן הגיע אל מחלקת הנוער של טרומסה בשנת 2016. ב-18 באפריל 2018 הוא ערך את הופעת הבכורה שלו במועדון, במסגרת הגביע הנורווגי. ב-28 באוקטובר 2018 ערך את הופעת הבכורה שלו במסגרת ליגת העל הנורווגית, בהפסד 1-0 לאוד גרינלנד. הוא ערך שלוש הופעות ליגה במדי המועדון בעונת , ו-17 הופעות ליגה נוספות בעונת , שהסתיימה בירידתה של טרומסה לליגה הנורווגית השנייה.

ב-11 בפברואר 2020 חתם פדרסן על חוזה לשלוש עונות במולדה מליגת העל הנורווגית. ב-16 ביוני הוא ערך את הופעת הבכורה שלו במועדון, בניצחון 4-1 על אלסונד במסגרת המחזור הראשון בליגה לעונת . ב-24 ביוני הבקיע את שער הבכורה שלו במועדון, בניצחון 3-2 על סטארט במסגרת הליגה. בעונתו הראשונה במועדון, בה סיימה מולדה במקום השני בליגת העל הנורווגית, ערך פדרסן 21 הופעות ליגה, בהן הבקיע שני שערים. בעונה שלאחר מכן, לפני שעזב את הקבוצה, הוסיף שבע הופעות ליגה.

ב-22 ביוני 2021 חתם פדרסן על חוזה לחמש עונות בפיינורד מליגת העל ההולנדית. ב-22 ביולי הוא ערך את הופעת הבכורה שלו במועדון, בתיקו 0-0 נגד דריטה במסגרת מוקדמות עונת 2021/2022 בליגה האזורית. ב-15 באוגוסט הוא ערך את הופעת הבכורה שלו בליגה, בניצחון 4-0 על וילם II במסגרת המחזור הראשון.

בעונת 2022/2023 זכה עם פיינורד באליפות הולנד.

== קריירה בינלאומית ==
ב-1 בספטמבר 2021 ערך פדרסן את הופעת הבכורה שלו בנבחרת נורווגיה, בתיקו 1-1 נגד נבחרת הולנד במסגרת מוקדמות מונדיאל 2022.

== תארים ==
פיינורד

* אליפות הולנד: 2022/2023

== קישורים חיצוניים ==

== הערות שוליים ==

קטגוריה:כדורגלנים נורווגים
קטגוריה:מגני כדורגל נורווגים
קטגוריה:כדורגלני טרומסה
קטגוריה:כדורגלני מולדה
קטגוריה:כדורגלני פיינורד
קטגוריה:כדורגלני נבחרת נורווגיה
קטגוריה:נורווגים שנולדו ב-2000
קטגוריה:כדורגלני ססואולו
לוטשארל חירטרואידה

לוּטְשַׁארֵל חִירְטְרוּאִידַה (בהולנדית: Lutsharel Geertruida; נולד ב-18 ביולי 2000 ברוטרדם שבהולנד) הוא כדורגלן הולנדי המשחק בעמדת המגן הימני בקבוצת ר.ב. לייפציג מהבונדסליגה ובנבחרת הולנד.

== קריירת מועדונים ==
חירטרואידה הגיע אל מחלקת הנוער של פיינורד בשנת 2021 ממחלקת הנוער של ספרטה רוטרדם. ב-25 באוקטובר 2017 ערך את הופעת הבכורה שלו בקבוצה הבוגרת של המועדון, בניצחון 1–4 על סוויפט במסגרת הסיבוב השני של הגביע ההולנדי לעונת . ב-23 בדצמבר 2018 הוא ערך את הופעת הבכורה שלו בליגת העל ההולנדית, בתיקו 2-2 נגד דן האג.

ב-30 באוגוסט 2024 נמכר חירטרואידה מפיינורד לר.ב. לייפציג מהבונדסליגה תמורת 25 מיליון אירו, וחתם על חוזה לחמש שנים בלייפציג. 

== קריירה בינלאומית ==
חירטרואידה היה חלק מסגל נבחרת הולנד עד גיל 21 בטורניר אליפות אירופה בכדורגל עד גיל 21 בשנת 2021. הוא זומן לסגל המורחב של נבחרת קוראסאו לקראת טורניר גביע הזהב 2021, אך לא נכלל בסגל הסופי.

ב-24 במרץ 2023 ערך חירטרואידה את הופעת הבכורה שלו בנבחרת הולנד, בהפסד 4-0 לנבחרת צרפת במסגרת מוקדמות יורו 2024.

נכלל בסגל נבחרת הולנד לטורניר יורו 2024.

== תארים ==
פיינורד

* אליפות הולנד: 2022/2023

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:מגני כדורגל הולנדים
קטגוריה:רוטרדם: כדורגלנים
קטגוריה:כדורגלני פיינורד
קטגוריה:כדורגלני ר.ב. לייפציג
קטגוריה:כדורגלני נבחרת הולנד
קטגוריה:כדורגלני יורו 2024
קטגוריה:הולנדים שנולדו ב-2000
מרקוס סנסי

מרקוס ניקולאס סנסי ברון (בספרדית: Marcos Nicolás Senesi Barón; נולד ב-10 במאי 1997 בקונקורדיה שבארגנטינה) הוא כדורגלן ארגנטינאי המשחק בעמדת הבלם בקבוצת בורנמות' ובנבחרת ארגנטינה.

== קריירת מועדונים ==
=== סן לורנסו ===
סנסי גדל במחלקת הנוער של סן לורנסו מליגת העל הארגנטינאית. ב-25 בספטמבר 2016 ערך את הופעת הבכורה שלו בקבוצה הבוגרת של המועדון, בתיקו 1-1 נגד פטרונטו במסגרת הליגה. ב-16 בספטמבר 2017 הבקיע את שערו היחיד במדי המועדון, בניצחון 0–1 על ארסנאל דה סרנדי במסגרת הליגה. בסך הכל ערך סנסי 51 הופעות ליגה במדי המועדון.

=== פיינורד ===
ב-2 בספטמבר 2019 חתם סנסי על חוזה לארבע עונות בפיינורד מליגת העל ההולנדית. ב-22 בספטמבר הוא ערך את הופעת הבכורה שלו במועדון, בתיקו 3-3 נגד אמן במסגרת הליגה לעונת 2019/2020. ב-10 בנובמבר הבקיע את שער הבכורה שלו במועדון, בניצחון 2–3 על ואלבייק במסגרת הליגה. בעונתו הראשונה במועדון ערך 16 הופעות ליגה, בהן הבקיע שער אחד.

===בורנמות'===
ב-8 באוגוסט 2022 חתם סנסי בבורנמות' מהפרמייר ליג.

== קריירה בינלאומית ==
סנסי נולד בארגנטינה, ויש לו שורשים איטלקיים. הוא זומן על-ידי נבחרות איטליה וארגנטינה למשחק הפיינליסימה 2022 בין הנבחרות. לבסוף בחר לייצג את ארגנטינה וערך את הופעתו הבכורה במשחק ידידות נגד .

== קישורים חיצוניים ==

== הערות שוליים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני סן לורנסו
קטגוריה:כדורגלני פיינורד
קטגוריה:כדורגלני בורנמות'
קטגוריה:ארגנטינאים שנולדו ב-1997
קטגוריה:כדורגלני נבחרת ארגנטינה
קטגוריה:ספורטאים ארגנטינאים באנגליה
יוריט הנדריקס

יוריט פטרוס קרולינה הנדריקס (בהולנדית: Jorrit Petrus Carolina Hendrix; נולד ב-6 בפברואר 1995 בפאנינגן שבהולנד) הוא כדורגלן הולנדי המשחק בעמדת הקשר האחורי.

== קריירת מועדונים ==
הנדריקס החל את הקריירה המקצוענית שלו בפ.ס.וו. איינדהובן מליגת העל ההולנדית, שבה גדל במחלקת הנוער. הוא שיחק בקבוצה הבוגרת של המועדון במשך שבע עונות וחצי, שבהן ערך 238 הופעות ליגה והבקיע שמונה שערים.

ב-12 בינואר 2021 חתם הנדריקס בספרטק מוסקבה מליגת העל הרוסית. ב-20 בפברואר הוא ערך את הופעת הבכורה שלו במועדון, בהפסד 0–2 לדינמו מוסקבה במסגרת עונת 2020/2021 בגביע הרוסי. ב-28 בפברואר ערך את הופעת הבכורה שלו בליגה, בהפסד 0–2 לרובין קאזאן. בחצי העונה הראשונה שלו במועדון ערך הנדריקס עשר הופעות ליגה.

ב-26 בינואר 2022 הושאל הנדריקס לפיינורד מליגת העל ההולנדית עד לתום עונת 2021/2022. ב-6 בפברואר הוא ערך את הופעת הבכורה שלו במועדון, בניצחון 0–4 על ספרטה רוטרדם במסגרת הליגה. ב-13 בפברואר הבקיע את שער הבכורה שלו במועדון, בניצחון 0–2 על ואלבייק במסגרת הליגה.

== קריירה בינלאומית ==
ב-1 בספטמבר 2016 ערך הנדריקס את הופעת הבכורה שלו בנבחרת הולנד, בהפסד 1–2 לנבחרת יוון במשחק ידידות.

== תארים ==
;פ.ס.וו. איינדהובן
* אליפות הולנד (3): 2014/2015, 2015/2016, 2017/2018
* מגן יוהאן קרויף (2): 2015, 2016

== קישורים חיצוניים ==

== הערות שוליים ==

קטגוריה:כדורגלני נבחרת הולנד
קטגוריה:כדורגלני ספרטק מוסקבה
קטגוריה:כדורגלני פ.ס.וו. איינדהובן
קטגוריה:כדורגלני פיינורד
קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני פורטונה דיסלדורף
קטגוריה:הולנדים שנולדו ב-1995
לואיס סיניסטרה

לואיס פרננדו סיניסטרה לוקומי (בספרדית: Luis Fernando Sinisterra Lucumí; נולד ב-17 ביוני 1999 בסנטנדר דה קיליצ'או שבקולומביה) הוא כדורגלן קולומביאני המשחק בעמדת קשר הכנף בקבוצת בורנמות' ובנבחרת קולומביה.

== קריירת מועדונים ==
סיניסטרה החל את הקריירה המקצוענית שלו באונסה קלדס מליגת העל הקולומביאנית.

ב-8 ביולי 2018 חתם על חוזה לשלוש עונות בפיינורד מליגת העל ההולנדית.

===לידס יונייטד===
ב-7 ביולי 2022 הצטרף סיניסטרה ללידס יונייטד לאחר שחתם על חוזה לחמש שנים. שווי העסקה עמד על 21 מיליון ליש"ט. ב-13 באוגוסט 2022 ערך את הופעת הבכורה שלו בקבוצה, כשנכנס כמחליף לקראת סיום המשחק מול סאות'המפטון, שהסתיים בתוצאה 2–2. את שערו הראשון במדי לידס יונייטד הבקיע ב-24 באוגוסט, בניצחון 1–3 על ברנסלי במסגרת הסיבוב השלישי של גביע הפוטבול ליג. את שערו הראשון בפרמייר ליג הבקיע ב-30 באוגוסט, בתיקו 1-1 מול אברטון. ב-3 בספטמבר הבקיע בפעם השנייה ברציפות בליגה, ובפעם השלישית ברציפות בכל המסגרות, בהפסד לידס 2–5 לברנטפורד. ב-2 באוקטובר הורחק בכרטיס צהוב שני במשחק מול אסטון וילה, שהסתיים בתוצאה 0-0.

לאחר נשירתה של לידס לצ'מפיונשיפ בסיום עונת 2022/2023, פתח במשחק הראשון לעונת 2023/2024 מול קארדיף סיטי, שהסתיים בתוצאה 2-2. ב-26 באוגוסט הבקיע שער בכורה לעונה במשחק הליגה מול איפסוויץ' טאון, שהסתיים בניצחון בתוצאה 3–4.

====השאלה לבורנמות'====
ב-2 בספטמבר 2023 הושאל לבורנמות' לעונה אחת, תמורתו עבר בהשאלה ג'יידון אנתוני ללידס. ב-17 בספטמבר ערך את הופעתו הבכורה בתיקו 0-0 נגד צ'לסי. ב-9 בפברואר 2024 חתם באופן קבוע בקבוצה.

== קריירה בינלאומית ==
ב-15 באוקטובר 2019 ערך סיניסטרה את הופעת הבכורה שלו בנבחרת קולומביה, בהפסד 0–3 לנבחרת אלג'יריה במשחק ידידות. ב-24 בספטמבר 2022 הבקיע את שער הבכורה שלו בניצחונה של קולומביה 1–4 על גואטמלה. ב-27 בספטמבר הבקיע צמד בניצחון 2–3 על מקסיקו.

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:קשרי כדורגל קולומביאנים
קטגוריה:כדורגלני אונסה קלדס
קטגוריה:כדורגלני פיינורד
קטגוריה:כדורגלני לידס יונייטד
קטגוריה:כדורגלני בורנמות'
קטגוריה:כדורגלני נבחרת קולומביה
קטגוריה:כדורגלני קופה אמריקה 2024
קטגוריה:ספורטאים זרים בהולנד
קטגוריה:ספורטאים זרים באנגליה
קטגוריה:קולומביאנים שנולדו ב-1999
צ'ארלס פ. ת'אקר

צ'ארלס פטריק "צ'אק" ת'אקר (באנגלית: Charles Patrick "Chuck" Thacker; 26 בפברואר 1943 – 12 ביוני 2017) היה מהנדס מחשבים אמריקאי, מחלוצי תחום תכנון המחשבים האישיים. בין השאר תכלל את הזירוקס אלטו, שהיה המחשב הראשון שהשתמש בממשק משתמש גרפי (GUI) הנשלט על ידי עכבר.

== קורות חיים ==
ת'אקר נולד בפסדינה, קליפורניה ב-26 בפברואר 1943. הוא קיבל תואר ראשון בפיזיקה מאוניברסיטת קליפורניה בברקלי ב-1967. ב-1968 הצטרף לפרויקט ג'יני של האוניברסיטה, שבו פיתחו מערכת הפעלה מרובת-משתמשים למחשב SDS 940. ת'אקר ואחרים עזבו את הפרויקט והקימו חברה בשם Berkeley Computer Corporation. אף שהחברה לא הצליחה מסחרית, קבוצה זו הפכה בהמשך למוקד הידע הטכנולוגי במעבדת מערכות המחשב של זירוקס בפאלו אלטו (זירוקס-Parc) .

ת'אקר עבד בשנות ה-70 וה-80 ב-Parc, שם הוביל את פרויקט המחשב האישי זירוקס אלטו. היה שותף לפיתוח של רשת האתרנט, ותרם לפרויקטים רבים אחרים, כולל מדפסת הלייזר הראשונה.

בשנת 1983 היה ממייסדי מעבדת Systems Research Center (SRC) של חברת דיגיטל, ובשנת 1997, הצטרף למיקרוסופט מחקר כדי לסייע בהקמת מעבדה בקיימברידג', אנגליה. עם שובו לארצות הברית, ת'אקר השתתף בפיתוח הגדרות החומרה של מחשב הלוח של מיקרוסופט .

ת'אקר מת מסיבוכים של סרטן הוושט ב-12 ביוני 2017 בפאלו אלטו, קליפורניה, בגיל 74.

== פרסים ==
* בשנת 1994 התקבל כעמית של ה-ACM. זכה בפרס טיורינג המוענק מטעם האגודה בשנת 2009 ובפרס Eckert-Mauchly בשנת 2017.
* בשנת 1996 זכה בפרס Distinguished Alumni Award מטעם המחלקה למדעי המחשב באוניברסיטת ברקלי.
* בשנת 2004 זכה בפרס דרייפר מטעם האקדמיה האמריקאית להנדסה 
* בשנת 2007 זכה במדליית ה-IEEE ע"ש ג'ון פון נוימן.
* בשנת 2007 התקבל כעמית במוזיאון לתולדות המחשבים.

== קישורים חיצוניים ==

* 
* [http://www.budiu.info/blog/thacker.html ראיון עם צ'אק ת'אקר]
* 

* 

== הערות שוליים ==

קטגוריה:זוכי פרס צ'ארלס סטארק דרייפר
קטגוריה:מדעני מחשב אמריקאים
קטגוריה:זוכי פרס טיורינג
קטגוריה:עמיתי ACM
קטגוריה:בוגרי אוניברסיטת קליפורניה בברקלי
קטגוריה:אמריקאים שנולדו ב-1943
קטגוריה:אמריקאים שנפטרו ב-2017
קטגוריה:זוכי פרס ACM למערכת תוכנה
מחלף ראש העין דרום

מחלף ראש העין דרום הוא מחלף שהוקם בכניסה הדרומית לראש העין ומחבר בין כביש 444 ושדרות בן-גוריון. בנוסף לכך, בסמוך למחלף יוקם נתיב תחבורה ציבורית, קירות תמך לאורך הכביש 444 ואף תעלות ניקוז.

המחלף עצמו מסדיר את צומת הכניסה לראש העין ולמעשה מאחד בין שני צמתים נפרדים שהיו במקום לפני כן. עלות הקמתו מוערכת במעל 250 מיליון שקלים והוא יתפרש על פני כ־115 דונם.

== היסטוריה ==
העבודות להקמת המחלף החלו באוגוסט 2019.

באפריל 2020 הסתיימו העבודות להקמת הניצבים של גשר המחלף.

ב־14 בנובמבר 2022 נפתח הגשר לתנועה.

== קישורים חיצוניים ==
* 
* 

== הערות שוליים ==

קטגוריה:ראש העין: תחבורה
ראש העין דרום
קטגוריה:ישראל: צמתים ומחלפים
מעגלים משיקים

מעגלים משיקים. למעלה:השקה פנימית; למטה: השקה חיצונית
מעגלים משיקים הם מעגלים הנמצאים במישור משותף ולכל שניים מהם נקודה משותפת יחידה. קיימים שני סוגים של השקה:
* השקה פנימית, שבה אחד המעגלים נמצא בתוך המעגל האחר. במצב זה המרחק בין מרכזי המעגלים שווה להפרש שבין אורכי הרדיוסים שלהם.
* השקה חיצונית, שבה שני המעגלים נמצאים זה לצד זה. במצב זה המרחק בין מרכזי המעגלים שווה לסכום אורכי הרדיוסים שלהם.
בעיות שונות בגאומטריה עוסקות במעגלים משיקים, בהן בעיות בעלות היבט מעשי, כגון ניצול מרבי של חומרים. אחדות מהבעיות מורחבות לעיסוק בכדורים.

שרשרת פאפוס
שני מעגלים עם מרכזים בנקודות <math>(x_i,y_i)</math> ורדיוסים <math>r_i</math>, כאשר <math>i=1,2</math>, הם מעגלים משיקים אם ורק אם <math>(x_1-x_2)^2+(y_1-y_2)^2=(r_1 \pm r_2)^2</math>.

קטע המרכזים (או המשכו) של שני מעגלים המשיקים זה לזה, עובר דרך נקודת ההשקה שלהם.

==שרשרת פאפוס==
שרשרת פאפוס היא שרשרת טבעתית של מעגלים המשיקים כולם לשני מעגלים המשיקים פנימית זה לזה. השרשרת נחקרה בהמאה השלישית על ידי פאפוס מאלכסנדריה.

==שרשרת שטיינר==
שרשרת שטיינר
שרשרת שטיינר היא קבוצה סופית של מעגלים המשיקים כולם לשני מעגלים שאינם נחתכים (המעגל האדום והמעגל הכחול בדוגמה שמשמאל), ובנוסף כל מעגל בשרשרת משיק חיצונית למעגל שקדם לו בשרשרת ולמעגל שבא אחריו בשרשרת. מרכזי המעגלים בשרשרת שטיינר שוכנים על אליפסה או על היפרבולה.

==בעיית אפולוניוס==
בעיית אפולוניוס בשלושה מעגלים
בעיית אפולוניוס היא אוסף של בעיות בנייה שבהן יש לבנות מעגל שמשיק לצירוף כלשהו של שלושה אובייקטים במישור: נקודה, קו ישר ומעגל, שנחקרו על ידי אפולוניוס מפרגה. מספר הצירופים בין שלושת האובייקטים הוא עשרה. פאפוס התייחס למקרה של שלושה מעגלים כבעיה העשירית והקשה מכולן, ולעיתים המושג "בעיית אפולוניוס" מתייחס לצירוף זה בלבד. בשנת 1600 פתר פרנסואה וייט את כל עשרת המקרים בעזרת סרגל ומחוגה.

==אטם אפולוניוס==
אטם אפולוניוס
אטם אפולוניוס הוא פרקטל שתחילת יצירתו בשלושה מעגלים שכל אחד מהם משיק לשני האחרים, ובהדרגה נוספים עוד מעגלים, שכל אחד מהם משיק לשלושה מעגלים אחרים.

==מעגלי מלפאטי==
מעגלי מלפאטי
מעגלי מלפאטי הם שלושה מעגלים הנמצאים בתוך משולש כך שכל אחד מהם משיק לשני המעגלים האחרים ולשתיים מצלעות המשולש. בעיית הבנייה של מעגלים אלה קרויה על שם המתמטיקאי האיטלקי בן המאה ה-18 שעסק בבעיה ושיער (בטעות) שבנייה זו תיתן פתרון לדרישה לבנות שלושה מעגלים בתוך משולש כך ששטחם יהיה מרבי.

==משפט ששת המעגלים==
משפט ששת המעגלים
משפט ששת המעגלים עוסק בשרשרת של שישה מעגלים ובמשולש, כך שכל אחד מששת המעגלים משיק לשתיים מצלעות המשולש וגם למעגל הקודם לו בשרשרת. השרשרת סגורה, כלומר המעגל השישי בה משיק למעגל הראשון.

==מעגל תשע הנקודות==
ארבעת המעגלים המשיקים למשולש
מעגל תשע הנקודות הוא מעגל העובר במשולש כלשהו דרך תשע הנקודות הבאות:
* אמצעי הצלעות.
* עקבי הגבהים, כלומר הנקודות שבהן הגבהים נפגשים עם הצלעות.
* אמצעי הקטעים המחברים בין קודקודי המשולש לנקודת מפגש הגבהים.

בשנת 1765 גילה לאונרד אוילר שתשע הנקודות הללו נמצאות על מעגל אחד. ב-1822 גילה קרל וילהלם פיירבך שמעגל זה משיק לארבעת המעגלים המשיקים למשולש: המעגל החסום במשולש ושלושת המעגלים המשיקים לכל אחת מצלעות המשולש ולהמשכי שתי הצלעות האחרות.

==ראו גם==
* המעגלים התאומים של ארכימדס
* עיגולי פורד

==קישורים חיצוניים==

* 

קטגוריה:מעגל
אירלנד באירוויזיון הילדים

אירלנד נטלה חלק באירוויזיון הילדים 8 פעמים, החל מהצטרפותה הראשונה ב-2015, כאשר איימי בנקס נשלחה כנציגה של אירלנד עם השיר "Réalta na Mara". באותה התחרות אירלנד זכתה במקום ה12 עם 36 נקודות. אירלנד מעולם לא פרשה מהתחרות פרט ב-2020, בשל מגבלות מגפת הקורונה. אירלנד מעולם לא זכתה בתחרות. המקום הנמוך ביותר אליו הגיעה אירלנד היה המקום ה-18 בשנת 2021.

== היסטוריה ==
RTÉ התכוונו במקור לעשות את הופעת הבכורה שלהם בתחרות 2014 במרסה, מלטה, אך דרשו מימון מרשות השידור של אירלנד, שנדחה. אירלנד הופיעה לראשונה בתחרות כאשר RTÉ השתתפה בתחרות 2015 בסופיה, בולגריה, כאשר השיר "Réalta na mara" בביצועה של איימי בנקס הגיע למקום ה-12 בשדה של 17 מדינות.

באירוויזיון הילדים 2016 אירלנד שלחה את זנה דונאלי עם השיר "Bríce ar bhríce", והגיעה למקום העשירי עם 122 נקודות. זאת הייתה הפעם הראשונה שאירלנד נכנסה לעשירייה הפותחת. באירוויזיון הילדים 2017 אירלנד שלחה את מורינן מקדונל עם השיר "Suile Glasa" והגיעה למקום החמישה-עשר עם 54 נקודות. אירלנד הגיעה למקום החמישה-עשר גם באירוויזיון הילדים 2018 שאליו שלחה את טילור היינס והשיר "IOU". באירוויזיון הילדים 2019 אירלנד שלחה את אנה קרני והשיר "Banshee", איתו הגיעה למקום ה-12 עם 73 נקודות.

אף על פי שאישרו תחילה את השתתפותם בתחרות 2020 בוורשה, פולין בינואר 2020, RTÉ הודיעה באוגוסט 2020 כי לא ישתתפו בתחרות עקב מגפת הקורונה. אירלנד חזרה לתחרות ב2021 ושלחה את מאלו לוי לאולור עם השיר "Saor" והגיעה למקום ה-18 והאחד לפני אחרון עם רק 44 נקודות. . אירלנד שלחה את סופי לנון והשיר "Solas" לאירוויזיון הילדים 2022, שם הגיעה למקום הרביעי עם 150 נקודות. זוהי התוצאה הטובה ביותר של אירלנד בתחרות עד כה. באירוויזיון הילדים 2023 אירלנד שלחה את ג'סיקה מקאין והשיר "Aisling". היא הגיעה למקום ה-16 והאחרון עם 42 נקודות. זוהי התוצאה הגרועה ביותר של אירלנד בתחרות עד כה.

== המבצעים והשירים שייצגו את אירלנד באירוויזיון הילדים ==

{| class="wikitable sortable"
!שנה
!מבצע
!שיר
!תרגום לעברית
!מקום
!ניקוד
|-
|2015
|איימי בנקס
|"Réalta na Mara"
|כוכב הים
|12
|36
|-
|2016
|זנה דונאלי
|"Bríce ar bhríce"
|אבן אחר אבן
|10
|122
|-
|2017
|מורינן מקדונל
|"Suile Glasa"
|עיניים ירוקות
|15
|54
|-
|2018
|טילור היינס
|"IOU"
|איי-אוו-יו
|15
|48
|-
|2019
|אנה קרני
|"Banshee"
|באנשי
|12
|73
|-
| colspan="6" |לא נטלה חלק ב2020
|-
|2021
|מאלו לוי לאולור
|"Saor"
|להיעלם
|18
|44
|-
|2022
| סופי לנון
| "Solas"
| אור
|4
|150
|-style="font-weight:bold; background:red;"
|2023
|ג'סיקה מקאין
|"Aisling"
|חלום
|16
|42
|-
|2024
|
|
|
|
|
|}

== ראו גם ==
* אירלנד באירוויזיון
* אירלנד באירוויזיון לרוקדים צעירים

==קישורים חיצוניים==
* 

קטגוריה:אירוויזיון הילדים לפי מדינה
קטגוריה:מוזיקה אירית
קטגוריה:אירלנד: תרבות
הפיגוע בשדי תרומות

הפיגוע בשדי תרומות הוא פיגוע התאבדות שבוצע ב-19 ביוני 2003 במושב שדי תרומות שבביכורה שבדרום עמק המעיינות כ-4 קילומטרים צפונית למחסום הבקעה, בפיגוע נרצח אבנר מרדכי, בן 63 תושב המושב.

הפיגוע התרחש כ-7 חודשים לאחר הפיגוע בסניף הליכוד בבית שאן, אבנר היה יו"ר הסניף ופעיל ותיק של המפלגה. הפיגוע היה הראשון באזור עמק בית שאן מאז הסכם השלום עם ירדן.

==הפיגוע==
הפיגוע התרחש בשעה 6 בבוקר ביום חמישי ה-19 ביוני 2003, המחבל אחמד עבאהרה, בן 20, תושב הכפר יאנון צעד מהכניסה הדרומית של המושב שדי תרומות לכיוון צפון, המחבל התכוון לבצע את הפיגוע בתחנה ביישוב או להמשיך לבית שאן, אך מאחר שצעד במשך כמה שעות, נכנס לצרכניית היישוב, שם בעל הצרכנייה הביא לו מים, והמחבל פוצץ עצמו.

עדי ראייה סיפרו כי זיהו את המחבל מגיע למקום, הולך באזור התחנה ומתקדם לכיוון המכולת, שם זוהה על-ידי המצלמות במעגל סגור, בנוסף גם מסרו שהמחבל נראה עצבני ומאוד חשוד לפני ביצוע הפיגוע.

עד ראייה נוסף סיפר כי "אין ספק שהמחבל המתאבד התכוון בסופו של דבר לעלות לאוטובוס מהתחנה שנמצאת מול חנות המכולת", אותו עד ראייה סיפר בנוסף גם "הסתכלתי לו בעיניים, נתתי לו מבט מאיים הוא ממש התקרב אלי. היה לו תיק צד כחול גדול ומלא. בשלב מסוים הוא היה ממש מולי, אבל נתתי בו כזה מבט שהוא מייד חתך לכיוון המכולת. בפתח המכולת יש בקבוקי שתייה. הוא נגע ביין, הסתובב והסתכל לעברי. ראיתי אותו נכנס למכולת, ואז היה פיצוץ גדול ובלאגן. הכל בער. אני בטוח שהוא רצה לעלות לאוטובוס. ראו עליו שהוא לחוץ ועצבני".<ref></ref>

== לאחר הפיגוע ==
כמה דקות לאחר הפיגוע הגיעו למקום צוותי מד"א והמשטרה, ניצב יעקב בורובסקי שהיה במקום אמר כי האירוע יכול היה להסתיים בצורה קשה הרבה יותר. לדבריו, "המתאבד הגיע לסביבת חנות המכולת כדי לארוב לאוטובוס או לקהל גדול יותר. הוא הופרע על-ידי בעל המכולת, וכתוצאה מההפרעה הזו הוא התפוצץ בחנות ולא בתחנה המחבל לא התכוון כלל להיכנס למכולת, כשעה לאחר הפיגוע כביש הבקעה נחסם לשני הכיוונים בין המושב לבין מחסום הבקעה.

הזרוע הצבאית של הג'יהאד האסלאמי גדודי אל-קודס לקחה אחריות על הפיגוע.

כמה חודשים לאחר הפיגוע, נקראה הצרכנייה ביישוב על שמו של אבנר מרדכי שנרצח בפיגוע.

==ראו גם==
* שדי תרומות
* הפיגוע בסניף הליכוד בבית שאן
* פיגועי טרור נגד ישראלים בישראל ובשטחים ב-2003

==הערות שוליים==

קטגוריה:שדי תרומות
קטגוריה:קבוצת ביכורה
שדי תרומות
שדי תרומות
קטגוריה:מועצה אזורית עמק המעיינות
שדי תרומות
בקשאמשון

בקשאמשון (בהונגרית: Békéssámson) הוא כפר בנפת אורושהאזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בבקשאמשון נמצא בירידה. בשנת 1990 חיו בכפר 2,577 תושבים, ובשנת 2021 רק 2,233 תושבים.

האזור מיושב לפחות מהמאה ה-11, ומתקופה זו יש בכפר שאריות של כנסייה.

== יהודי בקשאמשון ==
יהודים ישבו בבקשאמשון במאה ה-19 וב-1944 נרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|6
|4,829
|-
|1910
|17
|
|-
|1920
|11
|
|-
|1930
|5
|
|-
|1941
|1
|4,472
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
צ'נאדאפאצה

צ'נאדאפאצה (בהונגרית: Csanádapáca) הוא כפר בנפת אורושהאזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בצ'נאדאפאצה נמצא בירידה. בשנת 1990 חיו בכפר 2,982 תושבים, ובשנת 2021 רק 2,328 תושבים.

אזור זה היה מיושב כבר בתקופה הפרהיסטורית. במהלך חפירות במקום התגלו ממצאים מתקופת הברונזה.

== יהודי צ'נאדאפאצה ==
יהודים ישבו בצ'נאדאפאצה במאה ה-19 וב-1944 נרצחו בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|85
|3,171
|-
|1910
|62
|
|-
|1920
|28
|
|-
|1930
|27
|
|-
|1941
|24
|4,629
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
Superache

Superache הוא אלבום האולפן השני של הזמר-יוצר האמריקאי קונאן גריי. האלבום יצא לאור ב-24 ביוני 2022 על ידי חברת התקליטים ריפבליק רקורדס.<ref name=":0"></ref>

== רקע וסינגלים ==
במרץ 2020 הוציא גריי את אלבום הבכורה שלו, Kid Krow, שזכה לשבחים ולהצלחה מסחרית, וכן הגיע למקום החמישי במצעד הבילבורד 200.<ref></ref> מתוך האלבום יצא הסינגל "Heather", שזכה להצלחה רבה ונכנס למצעדים שונים ברחבי העולם, ובהם למקום ה-46 במצעד הבילבורד הוט 100.<ref></ref> מאוחר יותר, ב-13 באוקטובר הוציא גריי את הסינגל "Fake", בשיתוף עם הזמר האמריקאי לאוב. אחריו, ב-19 בפברואר 2021 פרסם את הסינגל Overdrive, שהגיע למקום ה-19 במצעד ההוט 40 הניו זילנדי.

ב-7 במאי 2022 פרסם גריי את הסינגל הראשון מתוך האלבום, "Astronomy".<ref></ref> ב-15 ביולי יצא הסינגל השני, "People Watching", לצד וידאו קליפ. הסינגל זכה להצלחה ברשתות הסטרימינג וצבר למעלה מ-115 מיליון השמעות בספוטיפיי.<ref></ref> ב-29 באוקטובר יצא הסינגל "Telepath", שהתברר כי בסופו של דבר לא נכנס לאלבום. ב-21 בינואר יצא הסינגל השלישי, "Jigsaw",<ref></ref> שדורג במקום ה-27 במצעד הרוק & אלטרנטיבי של בילבורד.<ref></ref>

ב-4 באפריל פרסם גריי באינסטגרם תמונה של יד האוחזת בוורד,<ref></ref> ובאתר הרשמי שלו הוצגה אנימציה של ורד לצד טיימר.<ref></ref> לאורך השבוע, נפלו מהוורד עלים אשר חשפו את האותיות המרכיבות את שם האלבום. בסיומו, ב-11 באפריל הכריז גריי רשמית על האלבום ועל תאריך יציאתו, וכן פרסם את עטיפתו.<ref></ref> מספר ימים לאחר ההכרזה, פרסם גריי את הסינגל הרביעי מתוך האלבום, "Memories".<ref></ref> ב-19 במאי יצא הסינגל החמישי, "Yours". לשניהם יצאו וידאו קליפים.

== רשימת רצועות ==

== קישורים חיצוניים ==

* [https://music.apple.com/us/album/superache/1622705646 Superache] באפל מיוזיק.

== הערות שוליים ==

קטגוריה:אלבומי 2022
קטגוריה:אלבומים באנגלית
גבריאל לונדברג

גבריאל איפניי "איפה" לונדברג (בדנית: Gabriel Ifeanyi "Iffe" Lundberg; נולד ב-4 בדצמבר 1994) הוא כדורסלן דני המשחק בעמדות הרכז והקלע ב מהסרייה א' והיורוליג ובנבחרת דנמרק בכדורסל.

== קריירה מקצועית ==
ביולי 2019 חתם לונדברג חתם בטנריפה מליגת ה-ACB הספרדית לשנתיים עם אופציה לשנה נוספת. כעבור שנתיים הוא חתם בבאסקט מנרסה מה-LEB Oro ועלה איתה לליגת העל בעונת 2017/18.

ב-13 ביולי 2020 חתם לונדברג בז'לונה גורה מהליגה הפולנית. בעונת הוא העמיד ממוצעים של 20.4 נקודות, 3.8 ריבאונדים, 5.4 אסיסטים ו-1.4 חטיפות למשחק במסגרת הליגה המאוחדת של VTB.

ב-15 בפברואר 2021 הוא עזב את ז'לונה גורה וחתם בצסק"א מוסקבה להמשך העונה. ב-2 ביולי 2021 האריך לונדברג את חוזהו במועדון בשלוש שנים.

ב-27 בפברואר 2022 הוא עזב את הקבוצה בעקבות הפלישה הרוסית לאוקראינה. בקבוצה האשימו אותו בהפרת חוזהו.

ב-12 במרץ 2022 חתם לונדברג על חוזה דו כיווני בפיניקס סאנס מליגת ה-NBA לשארית עונת . בכך הוא הפך לשחקן הדני הראשון בהיסטוריה שחתם על חוזה NBA.

ב-21 ביולי 2022 חתם ב מליגת העל האיטלקית בכדורסל והיורוליג.

== נבחרת לאומית ==
לונדברג חבר בנבחרת דנמרק בכדורסל. בנובמבר 2020 הוא הוביל את הנבחרת לשני ניצחונות מפתיעים רצופים מול ו הפייבוריטיות במוקדמות אליפות אירופה בכדורסל 2022. לונדברג קלע 28 נקודות בניצחון על ליטא, שכונה הניצחון הגדול ביותר בתולדות הכדורסל הדני. מול צ'כיה הוא קלע 38 נקודות, כולל 7 מ-9 לשלוש.

== קישורים חיצוניים ==

== הערות שוליים ==

קטגוריה:כדורסלנים דנים
קטגוריה:שחקני NBA שלא נבחרו בדראפט
קטגוריה:כדורסלני פיניקס סאנס
קטגוריה:כדורסלני צסק"א מוסקבה
קטגוריה:כדורסלני טנריפה
קטגוריה:כדורסלני מנרסה
קטגוריה:קופנהגן: אישים
קטגוריה:דנים שנולדו ב-1994
קטגוריה:כדורסלני וירטוס בולוניה
הנסיכה דייזי

קוספליי של הנסיכה דייזי
הנסיכה דייזי (באנגלית: Princess Daisy ביפנית: デイジー姫) היא דמות בדיונית פופולרית בזיכיון משחקי הווידאו "מריו", של חברת נינטנדו היפנית. היא הופיעה לראשונה במשחק Super Mario Land משנת 1989 בתור השליטה של ממלכת סאראסאלנד (אנגלית: Sarasaland).<ref></ref> דייזי מתוארת בתור טום בוי<ref></ref> ומושא אהבתו של לואיג'י, כפי שהנסיכה פיץ' היא מושא אהבתו של אחיו מריו, מה שהיווה את בסיס עלילת הסרט האחים סופר מריו משנת 1993.<ref name="luigilife"></ref><ref></ref><ref name="comparison"></ref>

== סקירה כללית ==
דייזי מתוארת כטום בוי. היא מופיעה כספורטיבית, אנרגטית, קשוחה ונמרצת. היא גם הדמות האנושית הנשית היחידה במשחק "Mario Tennis Aces" שלובשת מכנסיים קצרים במקום חצאית, אבל יש גם משחקים שהיא לובשת בהם חצאית כדוגמת המשחק "Mario Tennis Open". היא גם אוהבת לעשות קניות ולאכול במסעדות טובות אבל היא בעיקר מוותרת על הנאות על מנת להתאמן. דייזי היא שלומיאלית, מפני שהיא רגילה ליפול מהבמה כשהיא מקבלת את הגביע במשחק "Mario Tennis". דייזי בעיקר אוהבת למצמץ ולשלוח נשיקות באוויר.

== הופעות ==
=== משחקי וידאו ===
דייזי הופיעה בהופעת בכורה במשחק סופר מריו לנד שיצא לגיים בוי בשנת 1989. דייזי היא נסיכה במלכת סאראסאלנד, עולם אשר נמצא מחוץ לממלכת הפטריות, והיא נחטפה על ידי חייזר רודן בשם טטאנגה,<ref></ref> אשר זומם להתחתן איתה על מנת לשלוט בממלכתה. מריו מוכרח לחצות את ארבע הממלכות של סאראסאלנד על מנת להביס את טטאנגה ולהציל את דייזי. היא הופיעה בהופעת אורח במשחק NES Open Tournament Golf בשנת 1991 בתור נושאת הכלים של לואיג'י, מאז היא לא השתתפה בשום משחק עד לשנת 2000 במשחק Mario Tennis שיצא לנינטנדו 64, שם היא הפכה לאחד מהשחקנים הפעילים במשחק.<ref></ref> בשנת 2002 היא קיבלה עיצוב חדש ומקורי במשחק Mario Party 4.

דייזי היא דמות פעילה במשחק ברוב משחקי הספורט של מריו. היא לובשת בחלק מהמשחקים בגדי ספורט המאפיינים את הטום בוי שלה, הכוללים חולצה צהובה ומכנסיים קצרים כתומים, ובמשחקים Mario Hoops: 3 on 3 ו-Mario Sports Mix גם היא וגם פיץ' זמינות מהרגע הראשון בחולצה ומכנסיים אתלטיים אבל לשתיהן יש גם חצאית טניס שאפשר להשיג. היא משתתפת במשחקי Mario Party מאז Mario Party 3 מלבד Mario Party Advance. בנוסף ההיא משתתפת בכל משחקי Mario Kart מאז Mario Kart: Double Dash!!, מלבד שני המשחקים של Mario Kart Arcade GP. כמו כן היא גם משתתפת בכל המשחקים של Mario & Sonic at the Olympic Games.

בספטמבר 2015, היא הופיעה בהופעת אורח במשחק הספין-אוף Mario & Luigi: Paper Jam בתור קלף קרב יחד עם פיץ' ורוזלינה, זו הייתה ההופעה הראשונה שלה במשחק ספין-אוף מאז Super Mario Land.<ref></ref>

=== ביצירות אחרות ===
דייזי הייתה אחת מהדמויות הראשיות בסרט האחים סופר מריו משנת 1993, המבוסס על המשחקים, אותה גילמה סמנתה מתיס. בסרט היא סטודנטית לארכאולוגיה באוניברסיטת ניו יורק שם לואיג'י (ג'ון לגוויזאמו) מתאהב בה. כאשר היא חפרה על מנת למצוא עצמות של דינוזאורים מתחת לגשר ברוקלין, היא נחטפה בידי שני עוזרים של הנשיא קופה (דניס הופר), הדיקטטור של דינוהאטאן, שם דייזי היא הנסיכה החוקית.

==קישורים חיצוניים==

* 

== הערות שוליים ==

קטגוריה:נסיכות בדיוניות
קטגוריה:מריו (זיכיון): דמויות
קטגוריה:דמויות נשיות במשחקי וידאו
חייג'מות

חייג'מות (באנגלית: Jim Henson's Pajanimals) היא סדרת טלוויזיה אמריקאית-בריטית לילדים, שנוצרה על ידי ג'ף מאנסי, בוימה על ידי דייוויד גומפל והופקה על ידי קולין ויליאמס. חברת ג'ים הנסון היא חברת ההפקה העיקרית של הסדרה.

הסדרה בהתחלה הייתה סדרת סרטונים קצרים באורך 3 דקות, אשר שודרו ברצועת The Good Night Show בערוץ PBS Kids Sprout בשנת 2008. לאחר מכן, הסרטונים החלו להיות באורך 11 דקות ושודרו כסדרת טלוויזיה באותו ערוץ החל משנת 2011 עד 2013, כאשר לסדרה הופקו שתי עונות ו-52 פרקים. בישראל הסדרה שודרה בדיבוב עברי בשנת 2013 בערוץ הופ! ובערוץ לולי בדיבוב הנקרא פיג'ממה ובחייג'מות בערוץ דיסני ג'וניור.

הניהול המוזיקלי בדיבוב העברי של הסדרה נוהל על ידי אפי בן ישראל, כאשר השירים בוצעו על ידי מונה מור.

== עלילה ==
הסדרה עוקבת אחר ארבע חיות (כלב, ברווז, פרה, וסוסה) ידידותיות הנקראות "חייג'מות", אשר בכל פרק פותרות בעיות ושרות שירים לפני השינה.

== דמויות ==
* אפולו (Apollo) – כלב ירוק וסגול ידידותי, מנהיג הקבוצה. הוא נהנה לצפות בשמי הלילה ולשחק ברקטה שלו. המיטה שלו היא ספינת רקטות.
* ברווזוני (Squacky) – ברווז כחול וצהוב. אנרגטי ונרגש. המיטה שלו היא צוללת.
* קאובלה (Cowbella) – פרה סגולה, ורודה ולבנה שאוהבת נסיכות, חדי קרן וכל מיני דברים של בנות. המיטה שלה היא כרכרה.
* סו המתוקונת (Sweetpea Sue) – סוסה ורודה וכתומה. שקטה, ביישנית וחכמה. המבוגרת ביותר בקבוצה. המיטה שלה היא בלון אוויר חם.

== מדבבים ==
הדיבוב העברי בוים על ידי אפי בן ישראל, והופק על ידי ענבר שטגר עזרא.
{| class="wikitable plainrowheaders" style="text-align:center;"
! |שם הדמות
!מדבב/ת באנגלית
! |מדבב/ת בעברית
|-
|אפולו
|מייקל וינסור
|סער בדישי
|-
|ברווזוני
|ויקטור יריד
|איטן גרינברג
|-
|קאובלה
|אליס דין-ורנון
|צילי ינקו
|-
|סו המתוקונת
|דונה קימבל
|מאי יעקובסון
|-
|ירח
|מייקל וינסור
|רוברט הניג
|-
|אדווין
|פול קורי
|לירון לב
|}
נוסף על כך, בדיבוב העברי דיבבו גם אלי לולאי, אפי בן ישראל, מונה מור, מיכאל עינב וענת סלונים.

== קישורים חיצוניים ==
* 

* 

קטגוריה:דיסני ג'וניור: סדרות
קטגוריה:סדרות טלוויזיה אמריקאיות בכיכובן של בובות
קטגוריה:סדרות טלוויזיה בריטיות בכיכובן של בובות
קטגוריה:חברת ג'ים הנסון: סדרות
קטגוריה:ערוץ לולי: סדרות
קטגוריה:סדרות ערוץ הופ!
קטגוריה:סדרות טלוויזיה בריטיות לילדים
לינו פסיולי

לינו שמידק מצ'אדו פסיולי (באנגלית: Lino Schmidek Machado Facioli; נולד ב-29 ביולי 2000) הוא שחקן קולנוע וטלוויזיה בריטי-ברזילאי.<ref></ref> <ref></ref>

== ביוגרפיה ==
פסיולי נולד בריביירו פרטו, סאו פאולו, ברזיל. בגיל 4 עבר עם משפחתו להתגורר באנגליה.

== קריירה ==
הוא גילה עניין בקריירת משחק בגיל 7, כאשר נרשם לבית ספר לתיאטרון בלונדון. ב-2010 החל את הקריירה שלו עם הופעות בסדרות טלוויזיה. עבודתו המקצועית הראשונה הייתה בסרט הקצר הבריטי Awfully Deep שהוקרן בשנת 2010, שביים דניאל פלורנסיו. באותה שנה, הוא שיחק בסרט הקולנוע "תביא אותו כמו גבר". בסרט גילם את בנו של השחקן ראסל ברנד. פסיולי השתתף בסדרה "משחקי הכס", בה הוא גילם את דמותו של רובין ארין, יורש העצר החולני של משפחת ארין. <ref></ref>

ב-2014 שיחק בסרט הברזילאי O Menino no Espelho, לצד השחקנים הברזילאים מתאוס סולאנו, רג'ינה אלווס, ולורה נייבה.<ref></ref><ref name="Noticia"></ref>

בשנת 2020 החל להופיע בתפקיד חוזר בסדרת הטלוויזיה הבריטית "חינוך מיני".

== פילמוגרפיה ==
{| class="wikitable"
|+קולנוע וטלוויזיה
!שנה
! כותרת
!תפקיד
! הערות
|-
| 2010
|תביא אותו כמו גבר
| נאפולי
|
|-
| 2010
| המופע של ארמסטרונג ומילר
| מרקוס/מייקל
| פרק 1
|-
| 2012
|Broken
| סטיבן
|
|-
| 2011<br />2014–2016<br />2019
| משחקי הכס
| לורד רובין ארין
| 9 פרקים
|-
| 2014
|The Boy in the Mirror (O Menino no Espelho)
|פרננדו/אודנרף
|
|-
| 2020–
| חינוך מיני
| דקס תומפסון
|
|-
|2024
|אדוני האוויר
|לוטננט אדמס
|פרק: "Part One"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה ברזילאים
קטגוריה:ברזילאים ממוצא גרמני
קטגוריה:ברזילאים ממוצא פורטוגזי
קטגוריה:ברזילאים ממוצא איטלקי
קטגוריה:מהגרים מברזיל
קטגוריה:מהגרים לממלכה המאוחדת
קטגוריה:ברזילאים שנולדו ב-2000
קטגוריה:בריטים שנולדו ב-2000
הלוחמים המאוחדים

הלוחמים המאוחדים (בספרדית: Guerreros Unidos) הוא סינדיקט פשע וכוח צבאי למחצה מקסיקני, שהוקם על ידי מיזוג של מספר קרטלים.<ref></ref><ref></ref>

== היסטוריה ==
בדצמבר 2010, לאחר מותו של מנהיג קרטל לה פמיליה מיצ'ואקאן, פרנסיסקו מונטס, התגלעה מחלוקת בין יורשיו של המנהיג.<ref name="mexico.cnn.com"></ref> שני פלגים התפלגו מקרטל לה פמיליה מיצ'ואקאן והצטרפו לקרטלים שונים משני צידי המתרס. פלג אחד הצטרף לקבוצה שכללה את קרטל טיחואנה, קרטל בלטרן-לייבה, קרטל חוארס וקרטל לוס סטאס, והפלג השני הקים יחד עם פלג מקרטל בלטרן-לייבה את ארגון הפשע "הלוחמים המאוחדים" והצטרפו לקבוצת הקרטלים היריבה, שכללה את קרטל המפרץ, קרטל סינלואה וקרטל האבירים הטמפלרים.

=== חטיפת הסטודנטים ===

גרפיטי במקסיקו הקורא להחזרת החטופים, בו מופיעה הקריאה: "הם לקחו אותם בחיים, אנחנו רוצים אותם חיים".
סרטון המתעד הפגנות במקסיקו סיטי ב-26 בספטמבר 2015, יום השנה הראשון לאירוע החטיפה.
ב-26 בספטמבר 2014 נחטפו 43 סטודנטים בעיר איגואלה שבמדינת גֶרֶרוֹ במקסיקו. הסטודנטים למדו הוראה במכללה כפרית למורים במדינת גררו, ונסעו באותו יום לעיר איגואלה כדי להשתתף בהפגנה לציון 46 שנים לטבח טלטלולקו. במהלך הנסיעה הם נעצרו על ידי המשטרה המקומית והתפתח עימות. במהלך המרדף המשטרה פתחה באש על האוטובוסים. שני סטודנטים נהרגו באחד האוטובוסים, וחלקם נמלטו לגבעות שמסביב. לאחר תקרית הירי עצרה המשטרה את הסטודנטים והכניסה אותם לרכבי משטרה. הסטודנטים נלקחו לתחנת המשטרה באיגואלה, משם הם הועברו לתחנת המשטרה בעיירה קוקולה, ומשם לכפר בשם פואבלו וייחו (Pueblo Viejo), שם נמסרו על ידי המשטרה לאנשי ארגון הפשע "הלוחמים המאוחדים".

לדברי החוקרים, הסטודנטים נלקחו באותו יום למזבלה בפאתי קוקולה. כ-15 סטודנטים מתו מחנק בדרך לאתר. שאר הסטודנטים נרצחו לאחר מכן במזבלה. חברי הכנופיה השליכו את הגופות לבור והציתו בו אש. השרידים הועברו לשמונה שקיות פלסטיק שנזרקו לנהר בקוקולה. לאחר המעשה אחד מאנשי הכנופיה שלח הודעת טקסט למנהיג ארגון פשע יריב ובה נכתב: "הפכנו אותם לאבק וזרקנו את שרידיהם למים. הם אף פעם לא ימצאו אותם". הדבר חיזק את ההשערה שחלק מהסטודנטים השתייכו לארגון פשע יריב, ועל כן נרצחו.

43 הסטודנטים הנעדרים גרמו לגל של הפגנות נגד הממשלה, ובעיקר נגד נשיא מקסיקו, אנריקה פניה נייטו.

==הערות שוליים==

קטגוריה:קרטלי סמים
קטגוריה:מקסיקו: סמים
מאיר כהנא (דיין)

הרב מאיר כהנא (נולד בז' בשבט ה'תשכ"ט, 26 בינואר 1969) הוא אב בית דין בבית הדין הרבני באשקלון ויו"ר נציגות הדיינים הארצית. לשעבר ר"מ בישיבת ההסדר ירוחם.

==קורות חייו==
נולד בבת ים, בנם של רואה החשבון דב כהנא והמחנכת אסתר גולדה כהנא. גדל בבני ברק, למד בישיבה התיכונית נתיב מאיר בירושלים ובישיבת ההסדר קריית שמונה בראשות הרב צפניה דרורי, שם למד שבע שנים. לאחר נישואיו למד שנה אחת בכולל בקריית שמונה, ולאחריה עבר לירושלים שם למד ונסמך לדיינות בכולל ארץ חמדה.

שירת בגדוד 890 של חטיבת הצנחנים, סיים קורס קציני חי"ר ושירת כקצין ברצועת הביטחון בלבנון בראשית שנות ה-90. לאחר מכן שירת במילואים כמ"פ חי"ר בשנים 2004 עד 2012. כיום משרת בפיקוד העורף בדרגת סא"ל (במילואים).

בשנת ה'תש"ס התמנה לר"מ בישיבת ההסדר ירוחם בראשות הרב אליהו בלומנצויג, והוא בן 31. בתפקיד זה שימש כעשר שנים. בשנת ה'תשע"א התמנה לדיין בבית הדין האזורי בבאר שבע. בשנת ה'תשע"ו עבר לשמש כדיין בבית הדין האזורי בתל אביב ובשנת ה'תשע"ח מונה לאב בית דין בביה"ד באשקלון. בשנת ה'תשע"ד עמד בראשות הוועדה שניהלה את הבחירות לרבנות העיר ירושלים, שבהן נבחרו הרבנים אריה שטרן ושלמה משה עמאר לרבני העיר. חבר נציגות הדיינים משנת תשע"ו, ויו"ר נציגות הדיינים משנת ה'תש"ף. משמש כחבר עמותה בישיבות קריית שמונה וירוחם ובתנועת הנוער עזרא.

באפריל 2023 הודיע על התמודדותו לתפקיד הרב הראשי לישראל האשכנזי, וב-4 ביוני נבחר על ידי ועדה של 40 רבנים מזרמים שונים של הציונות הדתית כמועמד מוסכם מטעם מפלגת הציונות הדתית לתפקיד. אולם בשלב מאוחר יותר החזיר יו"ר הוועדה את המנדט למפלגה בעקבות "אי הצלחה לייצר הסכמה ציבורית רחבה על מועמד מוסכם".

==משפחתו==
נשוי לברוריה לבית צוריאל, רופאת נשים. לזוג חמישה ילדים. מתגורר בשכונת עין כרם בירושלים.<ref></ref>

סבו היה הרב חיים אריה כהנא, ראש ישיבת "מאמר מרדכי" של חסידי נדבורנה בתל אביב ורב קהילה ביפו בראשית שנות החמישים של המאה הקודמת, מתלמידי יהודה סגל רוזנר מסקלהיד, בעל ה"אמרי יהודה".

אחד מדודיו היה הרב פנחס מילר, רב העיר נצרת עילית. אחיו הוא פרופ' צבי כהנא, מרצה למשפט חוקתי ולדיני עבודה במכללה האקדמית אונו. בת דוד היא הרבנית מיכל טיקוצ'ינסקי.

שני בניו ושלושת חתניו לחמו במלחמת חרבות ברזל, ואחד מחתניו, מ"מ בחטיבת הצנחנים, נפצע קשה בלחימה.<ref></ref>

==תלמידיו==
מתלמידיו בישיבת ההסדר בירוחם: רב העיר ירוחם הרב יצחק שלו, רב היישוב עפרה הרב אחיה בן פזי, ורב היישוב דולב הרב יעקב ידידיה לוי.

==קישורים חיצוניים==
* 
* דביר עמר, [https://www.inn.co.il/news/600455 הרב מאיר כהנא לערוץ 7: הרבנות הראשית צריכה להיות הלב הפועם של המדינה], באתר ערוץ 7
* 

==הערות שוליים==

קטגוריה:בוגרי ישיבת נתיב מאיר
קטגוריה:בוגרי ישיבת ההסדר קריית שמונה
קטגוריה:דייני בתי הדין הרבניים
קטגוריה:רבני הציונות הדתית בישראל
קטגוריה:אבות בתי דין
קטגוריה:בוגרי כולל ארץ חמדה
קטגוריה:אשקלון: רבנים
קטגוריה:עין כרם: אישים
קטגוריה:רבני ישיבת ההסדר ירוחם
קטגוריה:ישראלים שנולדו ב-1969
ז'ונתן קלאוס

ז'ונתן קלאוס (בצרפתית: Jonathan Clauss; נולד ב-25 בספטמבר 1992 בשטרסבורג שבצרפת) הוא כדורגלן צרפתי המשחק בעמדת המגן הימני בקבוצת ניס מליגת העל הצרפתית ובנבחרת צרפת.

== קריירת מועדונים ==
קלאוס גדל במחלקת הנוער של שטרסבורג. הוא שיחק במועדונים מהליגות הנמוכות בגרמניה ובצרפת, לפני שחתם לקראת עונת בקווילי-רואן מהליגה הצרפתית השנייה. ב-8 בספטמבר 2017 הוא ערך את הופעת הבכורה שלו במועדון, בהפסד 2–3 לשאטורו במסגרת הליגה.

בחודש אוגוסט 2018 חתם קלאוס בארמיניה בילפלד מהבונדסליגה השנייה. בתום עונת העפיל עם המועדון לבונדסליגה.

בחודש מאי 2020 פורסם כי קלאוס חתם על חוזה לשלוש עונות בלאנס מליגת העל הצרפתית. בעונות 2020/2021 ו-2021/2022 נכלל בקבוצת השנה של הליגה.

ב-20 ביולי 2022 חתם באולימפיק מרסיי תמורת תשעה מיליון אירו. 

ביולי 2024 חתם קלאוס בניס.

== קריירה בינלאומית ==
ב-25 במרץ 2022 ערך קלאוס את הופעת הבכורה שלו בנבחרת צרפת, בניצחון 1–2 על נבחרת חוף השנהב במשחק ידידות.

ב-18 בנובמבר 2023 כבש שער בכורה במדים הלאומיים מול נבחרת גיברלטר במסגרת מוקדמות יורו 2024 במשחק שנגמר בתוצאה 14-0, הניצחון הגדול בהיסטוריה של נבחרת צרפת.

נכלל בסגל נבחרת צרפת לטורניר יורו 2024.

== תארים == 
;ארמיניה בילפלד
* הבונדסליגה השנייה: 2019/20

;אישיים
* נבחרת העונה בליג 1: 2020/21, 2021/22

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני קווילי-רואן
קטגוריה:כדורגלני ארמיניה בילפלד
קטגוריה:כדורגלני לאנס
קטגוריה:כדורגלני אולימפיק מרסיי
קטגוריה:כדורגלני ניס
קטגוריה:כדורגלני נבחרת צרפת
קטגוריה:כדורגלני יורו 2024
קטגוריה:ספורטאים צרפתים בגרמניה
קטגוריה:צרפתים שנולדו ב-1992
ג'ניפה אמריקנה

עלים ופירות
ג'ניפה אמריקנה (שם מדעי: Genipa americana) הוא מין של עץ ירוק-עד במשפחת הפואתיים. הוא גדל באופן טבעי ביערות טרופיים באמריקה הצפונית והדרומית, כמו גם בקריביים. הפרי של העץ דומה לתאנה, אם כי הוא בדרך גדול ממנה בצורה משמעותית.

==תיאור==
עצי ג'ניפה אמריקנה הם בגובה עד 20 מטרים וקוטר בגובה חזה של עד 60 סנטימטרים. קליפתם חלקה עם סדקים קטנים. העלים מנוגדים, דמויי ביצה הפוכה או דמויי ביצה הפוכה מלבניים, אורכם 10–35 סנטימטרים, רוחבם 6–13 סנטימטרים, וגונם ירוק כהה מבריק, עם שוליים שלמים, הקצה מחודד, והבסיס מוארך. התפרחות מסוימות באורך של עד 10 סנטימטרים. הפרחים לבנים עד צהבהבים, מעט ריחניים, עלי הגביע בצורת פעמון, אורך העלי הכותרת 2–4.5 סנטימטרים, בצורת חצוצרה וחמש או שש אונות. חמשת האבקנים הקצרים מוחדרים בקצה צינור עלה הכותרת. הפרי הוא ענבה אפרפרה עבת קליפה אכילה באורך 10–12 סנטימטרים ובקוטר 5–9 ס"מ.

==תפוצה ובית גידול==
מקורה של הג'ניפה אמריקנה ביערות הטרופיים של יבשת-העל של אמריקה, מפלורידה הטרופית דרומה עד לארגנטינה. הוא גדל מגובה פני הים עד לגובה של 1,200 מטרים. קיימת טענה שתחום התפוצה המקורי הוא צפון אמריקה הדרומית.

==שימושים==
הפרי הבוסרי של הג'ניפה אמריקנה מניב נוזל המשמש כצבע לקעקועים, ציור עור ודוחה חרקים.

מגדלים מין זה גם בשל פירותיו האכילים, הנאכלים בשימורים או שמכינים מהם משקאות (ג'ניפאדו – genipado), ג'לי או גלידה.

העץ עמיד, חזק וניתן לעיבוד בקלות; הוא משמש לייצור כלים בבנייה ובנגרות.

==קישורים חיצוניים==

==הערות שוליים==

קטגוריה:צמחים שתוארו ב-1759
קטגוריה:טקסונים שתוארו בידי קארולוס ליניאוס
הזמן הירוק (תוכנית טלוויזיה)

"הזמן הירוק" הייתה תוכנית אקטואליה שבועית בנושאי אקלים וסביבה אשר שודרה בערוץ כאן 11 בימי חמישי, בהגשת יפעת גליק. התוכנית מסקרת בהרחבה את נושאי הגנת הסביבה, משבר האקלים והתמודדות ממשלת ישראל עם נושאים אלו. בנוסף, "הזמן הירוק" היא מוסף במהדורת חדשות הערב של כאן, שכולל לרוב תחקירים בתחום. התוכנית מצטרפת לתוכנית הרדיו "כאן בסביבה" המשודרת בכאן ב בהנחיית שרון וכסלר ואורי לוי.

התוכנית האחרונה שודרה ב-8 ביוני 2023 ולאחר מכן היא ירדה מהאוויר וחזרה להיות משודרת כמוסף במהדורת חדשות הערב.

== קישורים חיצוניים ==
* 
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות חדשות ואקטואליה
קטגוריה:תוכניות טלוויזיה ישראליות שעלו לשידור בשנת 2022
קטגוריה:כאן 11: תוכניות וסדרות
ויליאם סאליבה

ויליאם אלן אנדרה גבריאל סאליבה (בצרפתית: William Alain André Gabriel Saliba; נולד ב-24 במרץ 2001 בבונדי שבצרפת) הוא כדורגלן צרפתי המשחק בעמדת הבלם בארסנל, ובנבחרת צרפת.

== קריירת מועדונים ==
סאליבה החל את הקריירה המקצוענית שלו בסנט אטיין מליגת העל הצרפתית.

ב-25 ביולי 2019 חתם סאליבה בארסנל מהפרמייר ליג, והושאל בחזרה לסנט אטיין.

ב-4 בינואר 2021 הושאל סאליבה למשך חצי עונה לניס מליגת העל הצרפתית.

ב-15 ביולי 2021 הושאל למשך עונה אחת לאולימפיק מרסיי מליגת העל הצרפתית. בעונת 2021/2022 נכלל בקבוצת השנה של הליגה, וזכה בתואר השחקן הצעיר של השנה. לקראת עונת 2022/2023 חזר לארסנל וערך הופכת בכורה בניצחון 0–2 על קריסטל פאלאס במחזור הפתיחה של העונה ב-5 באוגוסט. ב-20 באוגוסט כבש שער בכורה בניצחון 0–3 על ברונמות'.

== קריירה בינלאומית ==
ב-25 במרץ 2022 ערך סאליבה את הופעת הבכורה שלו בנבחרת צרפת, בניצחון 1–2 על נבחרת חוף השנהב במשחק ידידות.

נכלל בסגל נבחרת צרפת בטורניר מונדיאל 2022.

נכלל בסגל נבחרת צרפת לטורניר יורו 2024.

== תארים ==
ארסנל
* מגן הקהילה: 2020, 2023

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סנט אטיין
קטגוריה:כדורגלני ארסנל
קטגוריה:כדורגלני ניס
קטגוריה:כדורגלני אולימפיק מרסיי
קטגוריה:כדורגלני נבחרת צרפת
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:ספורטאים צרפתים באנגליה
קטגוריה:צרפתים שנולדו ב-2001
Hold the Girl

Hold the Girl (בעברית: החזק את הילדה) הוא אלבום האולפן השני של הזמרת-יוצרת היפנית-בריטית רינה סאוואיאמה, שיצא ב-16 בספטמבר 2022 על ידי חברת התקליטים העצמאית Dirty Hit. האלבום הוקלט בין 2021 ל-2022, והוא הופק על ידי מפיקים שונים בהם פול אפוורת', סטיוארט פרייס, מרקוס אנדרסון וקלרנס קלריטי, שהיה ממפיקי אלבומה הראשון, Sawayama.<ref name="Variety"></ref>

== רקע ==
ב-17 באפריל 2020 הוציאה סאוואיאמה את אלבום הבכורה שלה, Sawayama, שזכה לשבחים ממבקרי המוזיקה. בשנת 2021 הודיעה כי החלה לעבוד על שירים לאלבום החדש.<ref name="newsong"></ref> בנובמבר 2021, החלה סאוואיאמה את סיבוב ההופעות שלה לקידום האלבום, "Dynasty Tour".<ref></ref> במהלך ההופעה בגלאזגו ב-13 בנובמבר וההופעה בלונדון ב-17 בנובמבר, ביצעה סאוואיאמה שיר חדש בשם "Catch Me in the Air", אשר נכלל באלבום החדש.<ref name="newsong"/>

ב-16 במאי 2022 הכריזה סאוואיאמה רשמית על האלבום ועל כך שיפורסם ב-2 בספטמבר 2022. הסינגל המוביל של האלבום, ששמו "This Hell", יצא לאור ב-18 במאי 2022.<ref name="Pitchfork"></ref> בכתבה על הכרזת האלבום במגזין וראייטי, תואר Hold the Girl כ"התפתחות בסגנון של סאוואיאמה שתשלב השפעות מכל קשת הפופ".<ref name="Variety"/>

== קידום ==
ב-19 במאי 2022 ביצעה סאוואיאמה את "This Hell" ב-The Tonight Show בכיכובו של ג'ימי פאלון.<ref name="Pitchfork"/> בנוסף, הכריזה סאוואיאמה על סיבוב הופעות במחצית השנייה של 2022.<ref name="Variety"/>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 2022
קטגוריה:אלבומי רינה סאוואיאמה
קטגוריה:אלבומים באנגלית
אל תשאלי אם אני אוהב

אל תשאלי אם אני אוהב הוא סרט קולנוע ישראלי משנת 1979 בבימויה של ברברה נבל, עם עמוס קולק ושלבי לברינגטון בתפקידים הראשיים.

התסריט נכתב על ידי עמוס קולק והוא מתבסס על רומן שלו בשם זה.

העלילה היא על צעיר ישראלי שמתאהב בבחורה אמריקאית על רקע הסכסוך הישראלי-פלסטיני, עם סוף טראגי.

את המוזיקה כתבה נורית הירש מתוכה התפרסמו השירים "אל תשאלי אם אני אוהב" בביצוע דייוויד ברוזה "ורציתי רק לומר" בביצוע ג'וזי כץ ו"פגישה ראשונה" בביצוע של אילנה אביטל שהפך לאחד מלהיטיה הבולטים. את המילים לשירים אלה כתב עמוס קולק.

==תקציר העלילה==
אסף (עמוס קולק) הוא צעיר ישראלי שעוסק בכתיבת ספרים ללא הצלחה. הוריו (יוסי ידין וליא קניג) מצפים ממנו ליותר. בין זמני הכתיבה הוא משרת במילואים במדבר יהודה עם חבריו רם (ג'ו קורטז), מיקי (גידי גוב) רוטמן (יוסי פולק) ועוד.

בחופשה מהמילואים בירושלים הוא נפגש בבחורה אמריקאית נאה, רווקה בת 29 בשם לי (שלבי לברינגטון) ומתחיל לחזר אחריה. לי הגיעה ארצה לעבוד כמתנדבת בחפירות ליד הכותל. היא גרה בעיר העתיקה. עמוס מבקר אצלה ומגלה שיש לה שני ידידים ערבים: מוחמד (אבי לוזיה) ומוסטפא (שרגא הרפז), והיא לא מודעת לצד הישראלי בסכסוך.

בחזרה למילואים הם נתקלים במחבלים ומחסלים חלק מהם אבל המפקד שלהם שהוא מוסטפא, מצליח לברוח.

בתקרית נוספת נפצע אסף וכמעט נהרג. חברו רם מבקר אותו בבית חולים ועוזר לו לברוח משם. הם מגיעים לביתה של לי שם נערכת מסיבה פרועה בה נמצאים גם מוחמד ומוסטפא. ביציאה לסמטאות העיר העתיקה רם נתקל במוסטפא ששולף ראשון ופוצע אותו אנושות. לפני מותו הוא מוסר לאסף את פרטי הרוצח אותו זיהה כמפקד החוליה שתקפה אותם במדבר יהודה.

לרם נערכת הלוויה צבאית ואסף נשבע לנקום. מוסטפא נעצר במעצר מנהלי ולי מבקשת מאסף לשחרר אותו על מנת שיעבור לירדן. אסף מצליח לשחרר אותו בעזרת קשריו של אביו, מצטייד ברובה ומתכונן לחסל אותו אך נמנע לבסוף. גם למוסטפא יש אקדח לעת הצורך אך אינו מפעילו.

מוסטפא עובר לירדן ואסף חוזר ללי שאשרת השהייה שלה בישראל עומדת לפוג. הם מבלים את הימים שנותרו להם וביום האחרון הם מסתובבים בשוק מחנה יהודה ולי נהרגת מפיצוץ טרוריסטי. אסף גוהר עליה אך מסתבר לו שהיא מתה.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|עמוס קולק
|אסף
|
|-
|שלבי לברינגטון
|לי
|
|-
|יוסי ידין
|
|אבא של אסף
|-
|ליא קניג
|
|אמא של אסף
|-
|שרגא הרפז
|מוסטפא
|
|-
|יוסי פולק
|רוטמן
|חייל
|-
|ג'ו קורטז
|רם
|חבר של אסף
|-
|גידי גוב
|מיקי
|חייל
|-
|אבי לוזיה
|מוחמד
|
|-
|שמעון כהן
|ששון
|חייל
|}

==קישורים חיצוניים==

* 
*[https://www.youtube.com/watch?v=wEteBp8JU78 אל תשאלי אם אני אוהב בביצוע דייוויד ברוזה], באתר יוטיוב
*[https://www.youtube.com/watch?v=nMfGnh_4t4k ורציתי רק לומר בביצוע ג'וזי כץ], באתר יוטיוב
*[https://www.youtube.com/watch?v=aV37R6AnF7s פגישה ראשונה בביצוע אילנה אביטל], באתר יוטיוב
קטגוריה:סרטי 1979
קטגוריה:סרטים ישראליים
קטגוריה:סרטים בעברית
קטגוריה:סרטים ישראליים מבוססי ספרים
קטגוריה:סרטי דרמה ישראליים
קטגוריה:צה"ל בקולנוע
קטגוריה:סרטי מלחמה ישראליים
קטגוריה:סרטים על הסכסוך הישראלי-פלסטיני